Nauðsyn að kynnast samfélaginu til að fá tilfinningu fyrir starfinu Grímur Atlason hefur verið mikið á ferðinni frá því hann var ráðinn sveitarstjóri í Búðardal um síðustu mánaðamót . Sú jákvæða staða er nú í Búðardal að mikil húsnæðisekla er á staðnum og ekki enn tiltæk íbúð fyrir nýja sveitarstjórann . Grímur hefur því þurft að fara nokkrar ferðir á milli Reykjavíkur og Dalanna , enda byrjaður að kynna sér innviði sveitarfélagsins og samfélagið . „ Ég er meðal annars búinn að fara í heimsóknir á nokkra bæi og skoða mig um í Búðardal . Mér líst mjög vel á samfélagið , en lít á það sem algjöra nauðsyn að kynnast fólkinu og því sem það er að fást við . Öðruvísi fær maður ekki tilfinningu fyrir starfi sveitarstjórans . Nánar er rætt við Grím um nýja starfið í Skessuhorni sem kom út á miðvikudag .